Keywords

Summary



Keywords

1. Ničnostna tožba – Fizične ali pravne osebe – Akti, ki potrebujejo ali ne potrebujejo izvedbenih ukrepov – Pojem – Pravna sredstva zoper te akte – Pogoji za uporabo ugovora nezakonitosti ali vprašanja za predhodno odločanje za presojo veljavnosti

(člen 19 PEU; členi 263, četrti odstavek, 267 PDEU in 277 PDEU)

2. Ničnostna tožba – Fizične ali pravne osebe – Akti, ki jih neposredno in posamično zadevajo – Neposredno nanašanje – Uredbi št. 222/2011 in št. 293/2011 – Tožba podjetij, ki niso proizvajalci sladkorja in navedeni uredbi ne posegata neposredno v njihov pravni položaj – Nedopustnost

(člen 263, četrti odstavek, PDEU; uredbi Komisije št. 222/2011, členi 1, 2(2) in (4) in 6, in št. 293/2011)

3. Ničnostna tožba – Fizične ali pravne osebe – Akti, ki potrebujejo ali ne potrebujejo izvedbenih ukrepov – Pojem – Uredbi št. 302/2011 in št. 393/2011 – Učinek aktov, ki jih sprejmejo nacionalni organi – Akti, ki pomenijo izvedbene ukrepe

(Uredbi Komisije št. 302/2011 in št. 393/2011)

4. Temeljne pravice – Pravica do učinkovitega sodnega varstva – Nadzor zakonitosti aktov Unije – Pravila za izvajanje – Varstvo te pravice s strani sodišča Unije ali nacionalnih sodišč glede na pravno naravo izpodbijanega akta – Možnost uporabe tožbe za razglasitev ničnosti ali predhodnega odločanja za presojo veljavnosti

(člena 6(1) PEU in 19(1) PEU; členi 263, četrti odstavek, PDEU, 267 PDEU in 277 PDEU; Listina Evropske unije o temeljnih pravicah, členi 47, 51(1) in 52(7))

5. Ničnostna tožba – Fizične ali pravne osebe – Akti, ki jih neposredno in posamično zadevajo – Posamično nanašanje splošnega akta – Pogoji – Izvedbena uredba št.º 393/2011 – Posamezni položaj podjetij, ki se niso upoštevala pri sprejetju uredbe – Neobstoj posamičnega nanašanja

(členi 263, četrti odstavek, PDEU; Uredba Komisije št. 393/2011, člen 1(1))

Summary

1. Glej besedilo odločbe.

(Glej točke od 29 do 32.)

2. Ker, prvič, pritožnici nista proizvajalki sladkorja, kar zahtevata uredbi Unije, sprejeti kot izjemni ukrep za dajanje izvenkvotnega sladkorja in izvenkvotne izoglukoze na trg Unije in drugič, navedeni uredbi na njun pravni položaj ne vplivata neposredno, se ti nanju neposredno ne nanašata v smislu člena 263, četrti odstavek, zadnji del stavka, PDEU. Zato je Splošno sodišče s tem, da ni preučilo, ali sta se ti uredbi na pritožnici nanašali neposredno, in je nedopustnost tožbe oprlo na dejstvo, da sta ti uredbi potrebovali izvedbene ukrepe v smislu člena 263, četrti odstavek, zadnji del stavka, PDEU, napačno uporabilo pravo.

Vendar ta napačna uporaba prava ne more pripeljati do razveljavitve sodbe Splošnega sodišča v delu, v katerem se nanaša na nedopustnost tožbe zoper navedeni uredbi, ker se ti uredbi na pritožnici ne nanašata neposredno v smislu člena 263, četrti odstavek, zadnji del stavka, PDEU.

(Glej točke od 37 do 39.)

3. Ker uredbi št. 302/2011 o odprtju posebne uvozne tarifne kvote za določene količine sladkorja za tržno leto 2010/2011 in št. 393/2011 o določitvi koeficienta dodelitve za izdajo uvoznih dovoljenj, za katere so bili zahtevki vloženi od 1. do 7. aprila 2011, za proizvode v sektorju sladkorja v okviru nekaterih tarifnih kvot ter o odložitvi vlaganja zahtevkov za takšna dovoljenja, ustvarjata pravne učinke za pritožnici samo prek aktov, ki jih nacionalni organi izdajo po vložitvi zahtevkov za izdajo dovoljenja na podlagi Izvedbene uredbe št. 302/2011, so odločbe nacionalnih organov o dodelitvi takih dovoljenj, na podlagi katerih se za zadevne gospodarske subjekte uporabljajo koeficienti, določeni z Izvedbeno uredbo št. 393/2011, in odločbe o popolni ali delni zavrnitvi izdaje takih dovoljenj zato izvedbeni akti v smislu člena 263, četrti odstavek, zadnji del stavka, PDEU. Te ugotovitve ne omaja domnevna mehanična narava ukrepov, ki so sprejeti na nacionalni ravni, ker to merilo v zvezi s tem ni upoštevno.

(Glej točke od 40 do 42.)

4. Glej besedilo odločbe.

(Glej točke od 43 do 50.)

5. Ker je bila uredba sprejeta kot izjemni ukrepi, ki se nanašajo na dajanje izvenkvotnega sladkorja in izvenkvotne izoglukoze na trg Unije, pri čemer niso bile upoštevane posebne značilnosti pritožnic, temveč izključno dejstvo, da količine, zajete v vlogah za uvozna dovoljenja, ki so bile predložene pristojnim organom v določenem obdobju, presegajo razpoložljivo količino in da se pri sprejetju navedene uredbe niso upoštevale niti te vloge niti posebne okoliščine pritožnic, se ta na zadnjenavedeni ne nanaša posamično v smislu člena 263, četrti odstavek, PDEU.

(Glej točke od 66 do 67.)